
NARVA LINNAVALITSUSE
LINNAVARA- JA MAJANDUSAMET

ÕIEND

Linnavara - Narvas Kalda 5A asuva hoone 
müügilepingu sõlmimise tähtaja pikendamine

    

    21.09.2005
Narva Linnavalitsuse poolt võeti 29.06.2005 vastu korraldus nr 652-k, millega AS ŽUR kinnitati linnavara – laohoone asukohaga Kalda 5A, Narva, üldpind 228,6 m2, teenindusmaa 308 m2,  ostjaks hinnaga 355 000 krooni järgmistel tingimustel:

· investeeringud omandatavasse varasse suuruses 1 515 000 krooni vastavalt ostja poolt pakutud graafikule;

· 700 000 krooni esimese aasta jooksul müügilepingu sõlmimisest;

· 815 000 krooni teise aasta jooksul müügilepingu sõlmimisest;

· investeerimiskohustuse mittetäitmisel või mitteõigeaegsel täitmisel rakendatakse trahvi 10(kümne)% ulatuses tähtajaks tegemata investeeringute summalt;

· trahvi tasumine ei vabasta ostjat investeerimiskohustuse täitmisest;

· ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi.

Notari tehing määrati 18.07.2005, müügihind tasuti, kuid AS ŽUR keeldus tagasiostuõigusega müügilepingut alla kirjutamast ning tegi ettepaneku muuta mõned lepingu punktid. Linnavara- ja Majandusamet selgitas ASle ŽUR antud müügilepingu  punktide tähendust ning sai ASlt ŽUR 05.09.2005.a nõusoleku lepingu allkirjastamiseks 09.09.2005.a.

Narva Linnavolikogu 09.06.2005.a määrusega nr 18/56 kinnitatud “Linnavara võõrandamise korra” punkti 48 kohaselt, juhul kui ostja ei ole ühe kuu jooksul, arvates käesoleva korra punktis 41 nimetatud linnavalitsuse ostja kinnitamise õigusakti jõustumise hetkest tasunud müügihinda ega sõlminud müügilepingut, tühistab linavalitsus nimetatud õigusakti ning tunnistab enampakkumise nurjunuks, kusjuures võitja makstud tagatisraha ei tagastata.

Küsimust arutati Narva Linnavalitsuse 08.09.2005 istungil (protokoll nr 13) ja võeti vastu otsus:

1. Pikendada Aktsiaseltsile ŽUR (registrikood 10186477, asukoht Kalda 5, Narva)  linnavara – Narvas Kalda 5A asuva laohoone, üldpind 228,6 m2, teenindusmaa 308 m2, hinnaga 355000 (kolmsada viiskümmend viis tuhat) krooni, Narva Linnavalitsuse 29.06.2005.a korraldusega nr 652-k kinnitatud tingimustel müügilepingu sõlmimise tähtaega kuni 30.09.2005.a.

2. Linnavara- ja Majandusametil esitada antud küsimus Narva Linnavalitsuse istungile korralduse vastuvõtmiseks.

